als_Latn dik_Latn azb_Arab
Disa zgjedhin të zhvillojnë karrierën e tyre, disa të jetojnë jetën plot aventura, disa janë shpirtra të lirë që edhe martesa nuk është në planet e tyre. Gjithsesi kohët e sot moderne, zhvillimi teknologjik, çështjet ekonomike, karriera kanë bërë që shumë familje të zgjedhin të bëjnë vetëm një fëmijë edhe pse vetë janë rritur me shumë vëllezër dhe motra. Mirëpo edhe pasja e një fëmije të vetëm ka disa përfitime të mira.
1-Nuk është sekret që një fëmijë kushton dhe shtrenjtë madje. Prindërit e rinj përballen me stresin e kursimit për rritjen dhe edukimin e fëmijëve. Pasja e një fëmije të vetëm rrit shanset që ai të shkollohet në shkollat dhe universitetet më të mira.
2-Kur ke një fëmijë kursimi i parave është më i madh. Kjo bën që prindërit ti japin atij më shumë mundësi dhe përvoja kulturore falë udhëtimeve apo kurseve edukative. Nëse fëmija është i vetëm atij nuk do i mungojë asgjë dhe investimet do të jenë më të mëdha në çdo drejtim.
3-Fëmijët e vetëm kanë një vetëvlerësim dhe inteligjencë shumë më të lartë se fëmijët e tjerë. Prindërit kanë më shumë kohë për t’ju përkushtuar atij dhe ato kanë vëmendjen e tyre të plotë.
4-Vetmia e fëmijëve nuk është një pengesë, përkundrazi ajo i nxit ato të zhvillojnë krijimtarinë e tyre dhe të jenë më të shkathët dhe të pavarur.
5-Fëmijët e vetëm shfaqin shenja maturimi më të lartë se fëmijët që kanë vëllezër dhe motra. Ato kanë më shumë mundësi të rrinë me të rriturit se me fëmijët e tjerë. Gjithashtu edhe rivaliteti dhe xhelozia mes vëllezërve nuk ekziston.
6-Balancat mes punës dhe shtëpisë do të jenë më të mira. Një fëmijë i vetëm i lejon prindërit të ndjekin aspiratat e tyre në rritjet në karrierë apo eksplorimi në fusha të tjera.
als_Latn als_Latn als_Latn als_Latn als_Latn als_Latn als_Latn